રિલાયન્સ ગ્રૂપના પ્રવક્તાએ એવો દાવો કર્યો હતો કે ગેસ ઉત્પાદનમાં ઘટાડા માટે ‘કુદરતી’ અને ‘અનપેક્ષિત’ પરિબળો જવાબદાર હતાં. તો બીજી બાજુ કમ્પ્ટ્રોલર એન્ડ એડિટર જનરલ (કેગ) ઓફ ઇન્ડિયા અને સંસદીય સમિતિને રિલાયન્સના આ ખુલાસા અંગે શંકા હતી. તેમણે એવી દલીલ કરી હતી કે સરકાર દ્વારા નિયંત્રિત ગેસના ભાવો વધુ ઊંચા જશે એવી અપેક્ષામાં ગેસનું ઉત્પાદન ‘ઇરાદાપૂર્વક’ દબાવી દઇને ઓછું કરવામાં આવ્યું હતું. રિલાયન્સ ઇન્ડસ્ટ્રીઝ લિમિટેડે તેનો વિરોધ કર્યો હતો.